ميمون عزيزي

ميمون عزيزي (مزيود ف 1972 ف هاڭن، ألمانيا) هوّ كاتب، باحت سياسي، عالم د النيورولوجيا و لپسيكولوجيا، طبيب نفسي و ديال لمستعجلات، عالم د لإجتماع و فيلسوف ألماني من أصول مغريبية. عطا بزاف د لمحاضرات ف ألمانيا كلها على مواضيع بحال لإندماج و لهجرة، السياسة، لإسلام، التطبيب ف لحالات لحساسة تقافياً، التطوير لإحترافي ديال الجمعيات لإسلامية، زيادة على محاضرات ف الطب النفسي و النيورولوجيا.

 حياتو 
تزاد و كبر ميمون عزيزي ف هاڭن. فاميلتو أصلها من لمغريب. بعدما قرا الطب ف مدينة إسن، دار فورماسيون ف النيورولوجيا و الطب النفسي. ب لموازاة كان كيقرا لعولوم السياسية، الصوسيولوجيا و لفلسفة ف جامعة هاڭن. ف نفس لوقت كان خدّام معا مونضامة "لموت ف لغربة" Sterben in der Fremde e.V، لي كاتهتم ب لحياة و لموت ف علاقتها معا لخلفية التقافية.

عزيزي مهتم ب لإندماج ديال لمسلمين، و الصراع ضد التطرف، و كيدعو للحوار بين لأديان و التقافات. و كيدافع على لحقوق ديال لمتليين لمسلمين لي مراض ب السيدا. زيد عليها، دار شي عروض هضر فيها على لموت الرحيم عند لمسلمين، و خدم معا جمعيات مسيحية بحال كاريطاس Caritas و ضياكوني Diakonie. حطّ فكرة ديال تأسيس جمعية خيرية إسلامية، لي خدمتها تتهلا فالناس لي قربو يموتو و باغي يدير شبكة ديال لمعاونة و السوكور للمسلمين. عزيزي كينبه الناس على خطر ديال لمخدرات و كيوعيهم باش يخرجو من لبلية ديالو. خدم حتى باش يدير طب نفسي لي كيحتارم تقافات مختالفة ف ألمانيا. عزيزي كان هوّ لي بدا و واحد من لي سناو على إعلان فرايبورڭ.

من شتنبر 2021 تال مارس 2025، عزيزي كان شاف ديال الطبّا ديال طب الشيخوخة و النيورولوجيا د الشيخوخة ف السبيطار لعام ديال مدينة تسيلي AKH Celle. من 1 أبريل 2025، راه شاف ديال الطبّا ف لكلينيك ديال طب الشيخوخة و النيورولوجيا د الشيخوخة ف زيندلفينڭن.

 تراجع من مشروج جامع بن رشد-ڭوته 
ميمون عزيزي كان من بين لمؤسسين ديال جامع بن رشد ڭوته ف برلين، لي هوّ الجامع لوحيد ف ألمانيا لي كيعتابر راسو "ليبيرالي" و كيخلي الرجال و لعيالات يصليو بجوج مجموعين. ف 17 يونيو 2017، نهار مور لحلان ديال الجامع بشكل رسمي، كتب ف فيسبوك بلي بغى يبعّد على لمسائل السياسية "ل أسباب شخصية". ف 21 يونيو، كتب ف فيسبوك بلي راه تعامل معا "لمسلمين لي كيڭولو على راسهم إصلاحيين"، غير بلعاني باش يدير دراسة علمية على "لإنتقاد ديال لإسلام و لإسلاموفوبيا"، لي كيعتابرها "فاشية ضد إسلامية".Jean-Philippe Baeck: Was ist passiert, Herr Dr. Azizi?, die Tageszeitung (TAZ) vom 26. Juni 2017 واحد الناطقة ب السمية د الجامع ڭالت بلي ماعاوداتش سمعات منو من فاش دار هاد التصريحات. شوية قبل من لحلان د الجامع، كان عزيزي هضر ف التيليفون معا سيران أطيش، لمؤسسة لخرة ديال الجامع، و ڭال ليها بلي بغى يتراجع على لمشاركة، و ماحضرش للمراسيم د لحلان. حيت ديجا عزيزي و لفاميلة ديالو كانو تلقّاو تهديدات بزاف د لمرّات من عند متشددين إسلاميين، كاينين فتيراضات بلي التراجع ديالو كان ب لإكراه.

 خدمتو 

 Repetitorium Neurologie. 3. Auflage. Re Di Roma Verlag, 2022, ISBN 978-3-98527-616-5
 Repetitorium Psychiatrie. 3. Auflage. Re Di Roma Verlag, 2022, ISBN 978-3-98527-625-7
 Repetitorium Neurosenlehre und psychosomatische Medizin. 1. Auflage. Re Di Roma Verlag, 2014, ISBN 978-3-86870-638-3.
 Sufismus: Die Begegnung mit dem Ich. Re Di Roma Verlag, 2014, ISBN 978-3-86870-624-6.
 Dichter und Denker im Islam. Re Di Roma Verlag, 2013, ISBN 978-3-86870-574-4.
 Der Islam. Re Di Roma Verlag, 2013, ISBN 978-3-86870-558-4.
 Mit Marion Wiegelmann: Unser Meer hat kein Ufer. Re Di Roma Verlag, 2013, ISBN 978-3-86870-528-7.
 Die verdrängte Kultur: Eine kurze Einführung in die Geschichte des Orients. Re Di Roma Verlag, 2012, ISBN 978-3-86870-446-4.
 Der Schrei aus dem Serail. Re Di Roma Verlag, 2012, ISBN 978-3-86870-424-2.
 Mit Mohammed Azizi: Machtprobe am Nil. Re Di Roma Verlag, 2009, ISBN 978-3-86870-106-7.
 Nietzsche, Freud und die Psychoanalyse. Dr. Kovač, Hamburg 2017, ISBN 978-3-8300-9661-0.
 Der Islam gehört zu Europa: Warum der Islam Teil der europäischen Identität ist. Re Di Roma Verlag, 2017, ISBN 978-3-96103-239-6
 Der Arabische Frühling: eine gescheiterte Revolution. Dr. Kovač, 2018, ISBN 978-3-8300-9830-0

 مصادر 

تصنيف:زيادة 1972
تصنيف:ألمانيين من أصل مغريبي
تصنيف:بيوغرافيا د رجال
تصنيف:ناس تزادو ف ألمانيا